CELEX: 32013D0164
Language: lt
Date: 1364342400000
Title: 2013/164/ES: 2013 m. kovo 27 d. Komisijos įgyvendinimo sprendimas, kuriuo panaikinami sprendimai 2003/135/EB, 2004/832/EB ir 2005/59/EB, kuriais patvirtinami laukinių kiaulių klasikinio kiaulių maro išnaikinimo ir neatidėliotinos jų vakcinacijos Vokietijoje, Prancūzijoje ir Slovakijoje planai (pranešta dokumentu Nr. C(2013) 1741)

3.4.2013   
            
            
               LT
            
            
               Europos Sąjungos oficialusis leidinys
            
            
               L 91/10
            
         KOMISIJOS ĮGYVENDINIMO SPRENDIMAS
   2013 m. kovo 27 d.
   kuriuo panaikinami sprendimai 2003/135/EB, 2004/832/EB ir 2005/59/EB, kuriais patvirtinami laukinių kiaulių klasikinio kiaulių maro išnaikinimo ir neatidėliotinos jų vakcinacijos Vokietijoje, Prancūzijoje ir Slovakijoje planai
   (pranešta dokumentu Nr. C(2013) 1741)
   (Tekstas autentiškas tik prancūzų, vokiečių ir slovakų kalbomis)
   (2013/164/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (1), ypač į jos 16 straipsnio 1 dalį, 20 straipsnio 2 dalį, 25 straipsnio 3 dalį ir 29 straipsnio 2 dalį,
   kadangi:
   
               (1)
            
            
               2003 m. vasario 27 d. Komisijos sprendimas 2003/135/EB dėl klasikinio kiaulių maro likvidavimo ir neatidėliotinos laukinių kiaulių vakcinacijos nuo klasikinio kiaulių maro Vokietijos federalinėse Žemutinės Saksonijos, Šiaurės Reino-Vestfalijos, Reino krašto-Pfalco ir Saro krašto žemėse (2), 2004 m. gruodžio 3 d. Komisijos sprendimas 2004/832/EB, patvirtinantis klasikinio kiaulių maro išnaikinimo tarp laukinių kiaulių ir neatidėliotinos jų vakcinacijos Šiaurės Vogėzuose, Prancūzijoje planą (3), ir 2005 m. sausio 26 d. Komisijos sprendimas 2005/59/EB, patvirtinantis klasikinio kiaulių maro išnaikinimo tarp laukinių kiaulių ir neatidėliotinos jų vakcinacijos Slovakijoje planą (4), buvo priimti atitinkamai tam tikruose Vokietijos, Prancūzijos ir Slovakijos regionuose patvirtinus laukinių kiaulių klasikinį kiaulių marą. Šiais sprendimais buvo patvirtinti tų valstybių narių laukinių kiaulių klasikinio maro išnaikinimo ir neatidėliotinos jų vakcinacijos nuo tos ligos planai;
            
         
               (2)
            
            
               2012 m. lapkričio 30 d. Komisijos sprendimu 2012/761/ES, kuriuo patvirtinamos metinės ir daugiametės 2013 m. ir vėlesniems metams valstybių narių pateiktos tam tikrų gyvūnų ligų ir zoonozių likvidavimo, kontrolės ir stebėsenos programos ir nustatomas Europos Sąjungos finansinis įnašas (5), patvirtinamos, inter alia, Vokietijos ir Slovakijos pateiktos klasikinio kiaulių maro kontrolės ir stebėsenos programos;
            
         
               (3)
            
            
               2011 m. Prancūzija ir Slovakija pranešė Komisijai ir valstybėms narėms apie palankią klasikinio kiaulių maro padėtį jų teritorijoje. Remiantis pateikta informacija, laukinių kiaulių klasikinis kiaulių maras paveiktose tų valstybių narių vietovėse buvo sėkmingai išnaikintas. Be to, 2012 m. Vokietija pranešė Komisijai ir valstybėms narėms, kad laukinių kiaulių klasikinis kiaulių maras paveiktose šios valstybės narės vietovėse buvo sėkmingai išnaikintas;
            
         
               (4)
            
            
               remiantis Vokietijos, Prancūzijos ir Slovakijos pateikta informacija, neatidėliotina laukinių kiaulių vakcinacija buvo sustabdyta. Be to, pirmiau ligos paveiktos vietovės dabar yra atidžiai prižiūrimos vykdant Įgyvendinimo sprendimu 2012/761/ES patvirtintas programas. Todėl toms valstybėms narėms patvirtinti laukinių kiaulių klasikinio kiaulių maro išnaikinimo ir neatidėliotinos laukinių kiaulių vakcinacijos nuo klasikinio kiaulių maro planai nebereikalingi;
            
         
               (5)
            
            
               todėl, siekiant Sąjungos teisės aktų aiškumo ir nuoseklumo, sprendimai 2003/135/EB, 2004/832/EB ir 2005/59/EB turėtų būti panaikinti;
            
         
               (6)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimai 2003/135/EB, 2004/832/EB ir 2005/59/EB yra panaikinami.
   2 straipsnis
   Šis sprendimas yra skirtas Vokietijos Federacinei Respublikai, Prancūzijos Respublikai ir Slovakijos Respublikai.
   
      Priimta Briuselyje 2013 m. kovo 27 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 316, 2001 12 1, p. 5.
   
      (2)  OL L 53, 2003 2 28, p. 47.
   
      (3)  OL L 359, 2004 12 4, p. 62.
   
      (4)  OL L 24, 2005 1 27, p. 46.
   
      (5)  OL L 336, 2012 12 8, p. 83.